
Perduoti panaudos sutartimi dešimčiai metų 155,37 kv. m negyvenamąsias patalpas Žemaitės g. 83A, Šiauliuose, labdaros ir paramos fondui „SOS vaikų kaimų Lietuvoje draugijai“. 

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir Negyvenamųjų pastatų, patalpų ir statinių skirstymo komisijos pasiūlymai.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 punkto 4 papunkčiu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis labdaros ir paramos fondams, kurių pagrindinis veiklos tikslas atitinka bent vieną iš tikslų nurodytų šio straipsnio 2 punkte. Labdaros ir paramos fondo „SOS vaikų kaimų Lietuvoje draugija“ teikia paslaugas  Šiaulių mieste gyvenančioms šeimoms, kuriose auga vaikai. Patalpų suteikimas panaudos tikslais reikalingas Šiaulių šeimų stiprinimo programos įgyvendinimui. Patalpos bus naudojamos šiems tikslams: šeimų, patiriančių socialinę riziką informavimui, konsultavimui, vadybos posėdžių organizavimui, tarpžinybinių susitikimų, mokymų organizavimui, savipagalbos grupių organizavimui ir vykdymui. Šie tikslai atitinka disponavimo įstatymo 14 straipsnio 2 punkto 1 ir 6 papunkčius.
Sprendimo projekto 1 punktu siūloma suteikti panaudos teise dešimčiai metų Šiaulių miesto savivaldybei nuosavybės teise priklausančias 155,37 kv. m ploto negyvenamąsias patalpas Žemaitės g. 83A, Šiauliuose (nekilnojamojo turto kadastro duomenų byloje pastatas pažymėtas 1C2p, unikalus numeris 2997-0013-6015, patalpų pirmame aukšte indeksai:  5, 6, 7, 8, 9, 25, 26, bendras patalpų plotas – 155,37 kv. m., bendro naudojimo patalpų plotas 23,24 kv. m.), labdaros ir paramos fondo SOS vaikų kaimų Lietuvoje draugijai, veikloms vykdyti.  

Priėmus sprendimą, galimos pasekmės (tiek teigiamos, tiek neigiamos): nenumatoma.

Keičiamų ar panaikinamų galiojančių Savivaldybės teisės aktų nėra.

Papildomų teisės aktų nėra.

Sprendimo projektui įgyvendinti biudžeto lėšų nereikės.

Nereikalingas.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Deimantas Pučinskis, tel. +370 41 596 285.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

